2017. gada 25. jūlijā Noteikumi Nr. 422

Rīgā (prot. Nr. 37 2. §)

**Grozījumi Ministru kabineta 2014. gada 25. februāra noteikumos Nr. 113 "Ģeotelpisko pamatdatu informācijas sistēmas noteikumi"**

Izdoti saskaņā ar

Ģeotelpiskās informācijas likuma

17. panta ceturto daļu

Izdarīt Ministru kabineta 2014. gada 25. februāra noteikumos Nr. 113 "Ģeotelpisko pamatdatu informācijas sistēmas noteikumi" (Latvijas Vēstnesis, 2014, 54. nr.) šādus grozījumus:

1. Aizstāt noteikumu tekstā vārdus "valsts ģeodēziskā tīkla informācijas sistēma" (attiecīgā locījumā) ar vārdiem "ģeodēziskā tīkla informācijas sistēma" (attiecīgā locījumā).

2. Svītrot 23. punktu.

3. Svītrot 24. punktā vārdus "uz laiku no viena mēneša līdz trijiem gadiem".

4. Izteikt pielikumu šādā redakcijā:

"Pielikums

Ministru kabineta

2014. gada 25. februāra

noteikumiem Nr. 113

**Standarta ģeotelpiskās informācijas pamatdati**

|  |  |  |
| --- | --- | --- |
| Nr.p. k. | Datu kopas nosaukums | Datu formāts |
| 1. | Topogrāfiskais plāns mērogā 1:2000 | vektordatu formāts – *DGN*, *ESRI Shapefile*, *ESRI ArcGIS Personal Geodatabase*, *ESRI ArcGIS File Geodatabase*rastra datu formāts *– TIFF* |
| 2. | Topogrāfiskā karte mērogā 1:10 000 | vektordatu formāts – *DGN*, *ESRI Shapefile*, *ESRI ArcGIS Personal Geodatabase*, *ESRI ArcGIS File Geodatabase* rastra datu formāts *– TIFF*, *JPEG* |
| 3. | Topogrāfiskā karte mērogā 1:50 000 | vektordatu formāts – *ESRI Shapefile*, *ESRI ArcGIS Personal Geodatabase*, *ESRI ArcGIS File Geodatabase*rastra datu formāts *– TIFF*, *JPEG* |
| 4. | Latvijas pārskata karte mērogā 1:250 000 | vektordatu formāts – *ESRI Shapefile*, *ESRI ArcGIS Personal Geodatabase*, *ESRI ArcGIS File Geodatabase*rastra datu formāts *– TIFF*, *JPEG* |
| 5. | Ortofotokarte  | rastra datu formāts – *TIFF*, *MrSID* |
| 6. | Digitālā reljefa modeļa pamatdati ar regulāro tīkla soli 20 m no datiem, kas iegūti ar lāzerskenēšanas un fotogrammetrijas metodi | teksta *ASCII* datu formāts |
| 7. | Digitālā augstuma modeļa pamatdati no datiem, kas iegūti ar lāzerskenēšanas metodi, kuriem veikta iegūto punktu automātiska klasificēšana un zemes virsmas slāņa punktu manuāla sakārtošana | *LAS* datu formāts |
| 8. | Digitālais reljefa modelis ar regulāro tīkla soli 5 m no datiem, kas iegūti ar lāzerskenēšanas metodi | teksta *ASCII* datu formāts |
| 9. | Digitālais reljefa modelis, vizualizēts horizontāļu veidā, mērogā 1:10 000 | vektordatu formāts – *DGN*, *ESRI Shapefile*, *ESRI ArcGIS Personal Geodatabase*, *ESRI ArcGIS File Geodatabase*" |

Ministru prezidents Māris Kučinskis

Aizsardzības ministrs Raimonds Bergmanis